**ILEQQUUSUMIK ATAATSIMIINNEQ**

Ataasinngorneq ulloq 13. juni 2019 NAL. 14:00

|  |  |  |
| --- | --- | --- |
| **Peqataasut:**  Sabine Fleischer, siulittaasoq  Sakio Fleischer, kommunalbestyrelsimi ilaasortaq  Mikael Lange, ilaasortaq  Elisabeth Nielsen, ilaasortaq  Inuutersuaq Ulloriaq Løvstrøm, sinniisussaq  Ann Andreassen - aallaqqavoq | **Aqutsisoq:**  **Peqataanngitsut:**  **Peqataanngitsut:**  **Imaqarniliortoq:**  **Immikkut aggersakkat:**  **Ingerlannaera:**  **Oqalutsit:** | Sabine Fleischer  Navn  Makkak Markussen  Navn  Navn  Navn |

|  |  |
| --- | --- |
|  |  |

**Oqaluuserisassat**

|  |
| --- |
| **OQALUUSERISASSAT** |
| 1. **Oqaluuerisassat akuerineqarnerat** |
| 1. **2019-mi aningaasaliissutit killiffiat / Balance** |
| 1. **Umiarsualiveqarnikkut nutarterinissamut pilersaarutit killiffii qaqqajunnamiillu ujaqqat qaartitsikkat sumut atorneqarnissaanik aalajangiineq** |
| 1. **Napparutaarnermi aappalaartulerfik eriagisaq – allamut inissinnissaa** |
| 1. **Qimmit napparunaarnerup qaqqajunnartaani inissisimasut, umiarsualiveqarnikkut nutarterisoqalerpat, allamut inissinneqartussaassammata nunaminertarmik allamik qimmiliviusinnaasumik innersuussisoqartariaqassooq.** |
| 1. **Umiarsualivimmi qaartitserisoqareernerata kingorna kommuni inissiiviusinnaasumik qinnuteqarnissaa.** |
| 1. **Saleersuarnissaq 15/6 2019:** |
| 1. **Inuiattut ullorsiornissaq 21/6 2019.** |

**Aalajangiineq:**

Akuerineqarput.

|  |  |  |
| --- | --- | --- |
|  |  |  |

|  |  |
| --- | --- |
| Imm.2 | 2019-imi aningaasaliissutit killiffiat / Balance |

Suliaq saqqummiunneqarnera

2019-imi aningaasaliissutaasuni 731.000,- kroniusuni ullumikkumut aningaasartuutit katillugit kr. 33.107,90 atorneqarsimapput.

Aalajangerneq:

Tusaatissatut tiguneqarpoq.

|  |  |
| --- | --- |
| Imm. 3. | Umiarsualiveqarnikkut nutarterinissamut pilersaarutit killiffii, qaqqajunnamiillu ujaqqat qaartitsikkat sumut atorneqarnissaanik aalajangiineq |

Suliap saqqummiunneqarnera:

Umiarsuaaqqanut talittarfik:

Naalakkersuisut nutaamik umiarsualivimmut atortorissaarutinik pilersitsissapput, 2020-mi aallartittussamik. Umiarsuaaqqanut talittarfik allineqarnissaa. Isumannaarneqassooq ulittarnerup tinittarnerullu tulluussarneqarnissaa aammalu talittarfik inissaqarnerulernissaa.

Nunaminertaq ilioraavissamut sanaartornermullu:

Qaqqajunnaq qaartitigassaq. Ujaqqat qaqqajunnamit qaartitserneqarsimasumiik nunniukkamut umiarsualiviup allineqarnissaanullu atorneqassapput. Qaqqajunnaq qaartitserneqarsimasoq containerinut ilioraavittut aammalu sanaartornermut atorneqassooq.

Aalajangerneq:

Piniakkanut Pilaffiusumut maannakkut pilaffittut atorneqartartumut RG-ip eqqaaniittumut nunniorneranut aamma ilaartuutitut atorneqarsinnaapput.

|  |  |
| --- | --- |
| Imm. 4 | Napparutaarnermi qaqqap qaartitsernissaanut aappalaartulerfiup eriagisap allamut inissinnissaa |

Suliap saqqummiunneqarnera:

Umiarsualiveqarnikkut nutarterisoqalerpat napparutaarnerup qaqqajunnartaa qaartitserneqartussaammat aappalaartulerfillu eriagisaammat, allamut inissinneqartussaassooq.

Najukkamilu ataatsimiititaliap tamanna aalajangiiffisussaassuaa.

Aalajangerneq:

Inissiffigisinnaasai Rema-p qulaa, Sisorarfinnguup qattornga, Nasiffissuarmut, Inngerutip eqqaani tamakkua saqqummiullugit Innuttaasunut ataatsimiisitsinermi tusarniaassutigineqassapput.

|  |  |
| --- | --- |
| Imm. 5 | Qimmit napparutaarnerup qaqqajunnartaani inissisimasut, umiarsualiveqarnikkut nutarterisoqalerpat, allamut inissinneqartussaassammata nunaminertarmik allamik qimmiliviusinnaasumik innersuussinissaq. |

Suliap saqqummiunneqarnera:

Umiarsualiveqarnikkut nutarterineq 2020-imi aallartinneqartussaavoq, maannamiillu qimmit napparutaarnerup qaqqajunnartaani inissisimasut, allamut inissinneqarnissaannut nunaminertamik ujaasisoqalereertariaqarpoq. Illoqarfitsinni qimmiliviusinnaasumik allamik nunaminertamik innersuussinnaasatsinnik soqanngikkallarpoq, taamaattumik imeqarfiup killeqarfiata allanngortinneqarsinnaanera misissussallugu maannangaaq pingaaruteqarpoq.

Aalajangerneq:

”Nanumut” nunniorfigineqarsinnaavoq lokalplanip takussutissiarineqarnissaa qimmiutillit qaammarsaavigineqarisigut isumasiornerisigullu, qimmeqarnermut ileqqoreqqusaq aamma saqqummiunneqassaaq.

|  |  |
| --- | --- |
| Imm. 6 | Umiarsualivimmi qaartitserisoqareernerata kingorna kommuni inissiiviusinnaasumik qinnuteqarnissaa |

Suliap saqqummiunneqarnera:

Umiarsualivimmi qaartitserisoqareernerata kingorna kommuni inissiiviusinnaasumik qinnuteqaassunnissaa inassutigineqarpoq, maannakkut kommunip containeriutaanut inissiivimmiituutai umiarsualiveqarfimmut nuunneqarsinnaappata nunaminertaq atorunnaartoq allanut atorneqarsinnaalissammat

Aalajangerneq:

Inassuteqaat akuerineqarpoq, misissorneqassooq.

|  |  |
| --- | --- |
| Imm. 7 | Illoqarfimmi saleersuarnissaq 15/6 2019: |

Suliap saqqummiunneqarnera:

Illoqarfimmi saleersuarnissaq ingerlanneqassooq 15/6 2019, nal: 12:00-miik nal: 16:00-ip tungaanut. Eqqugassat suunissai aningaasallu annertussusai aalajangiiffigineqartussaassapput.

Aalajngerneq:

Eqqugassanik makitsisaarnermi normut normoqareertut atorneqassapput.

|  |  |  |
| --- | --- | --- |
| **Imm. 8** | **Inuiattut ullorsiornissaq 21/6 2019** |  |

Suliap saqqummiunneqarnera:

Inuiattut ullorsiornissaanut 21/6 2019 pilersaarut suliarineqaleruttorpoq. Peqqinneq Sunngiffillu peqatigiiffiit aggersareerunikkik pilersaarut naammassillugu tamanut takusassiarissuaa.

Ulloq taanna innuttaasunut sassaalliisoqartussaavoq, taamaattumik Najukkami ataatsimiititaliap tapiissuteqarnissaa kr. 8.500,-nik qinnuteqarfingaarput aningaasat aamma atorneqartussaassapput unnukkut nipilersortussat akissarsiassaannut.

Aalajangerneq:

Ullaakkut aappalaartunik amusisuussapput, Najukkami Kommunalbestyrelsimi ilaasortaq Sakio Fleischer aamma Najukkami Ataatsimiititaliap siulittaasua Sabine Fleischer.

Meeqqanut takkuttunut aappalaartuaqqanik agguaassisoqassooq.

Banko – Bingortoqartannginnissap ulluliisoqarnissaa tullianik ataatsimiinnissami aalajangiiffigineqassooq.

Tullianik ataatsimiinnissaq ingerlanneqassooq 03. september 2019.